section_heading: Schrei (2005. – 2006.)
paragraph_text: 2005. godine Tokio Hotel je potpisao ugovor s "Universal Music"-om. Njihov prvi singl, "Durch den Monsun" ("Kroz monsun") brzo se uspinjao po glazbenim ljestvicama te stigao na prvo mjesto u Njemačkoj i Austriji. Sljedeći singl, "Schrei", zasjeo je na peto mjesto u Njemačkoj. Ove je dvije pjesme napisao pjevač Bill Kaulitz s grupom producenata (Peter Hoffmann, David Jost, Pat Benzer i Dave Roth). Njihov debitantski album "Schrei" pušten je u prodaju 19. rujna 2005. i prodan je u više od 300 tisuća primjeraka u Njemačkoj. Godine 2006. objavljeni su treći i četvrti singl s albuma, "Rette mich" ('Spasi me') i "Der letzte Tag" ("Posljednji dan"), te su oboje ubrzo postali broj 1 u Njemačkoj. "Der letzte Tag" sadržava B-stranu nazvanu "Wir schließen uns ein" ("Mi smo združeni u jedno"), koja dolazi zajedno s videospotom.